
Двама психолози ще осигуряват психологическа подкрепа на децата в ДГ "Радомирче", ДГ "Слънце" и ДГ "Осми Март” в изпълнение на проект „Социално - икономическа и образователна интеграция на уязвими групи на територията на община Радомир“ 

	Община Радомир в партньорство със СДРУЖЕНИЕ „Институт за предприемачество и иновации” стартираха изпълнението на Дейност 2 „Осигуряване на психологическа подкрепа за децата в ДГ "Радомирче", ДГ "Слънце" и ДГ "Осми Март" по Проект BG05M9OP001-2.018-0017-2014BG05M2OP001-C01’’ СОЦИАЛНО – ИКОНОМИЧЕСКА И ОБРАЗОВАТЕЛНА ИНТЕГРАЦИЯ НА УЯЗВИМИ ГРУПИ НА ТЕРИТОРИЯТА НА ОБЩИНА РАДОМИР’’, финансиран по Оперативна програма „Наука и образование за интелигентен разтеж“, съфинансирана от Европейския съюз чрез Европейските структурни и инвестиционни фондове.
	Целта на дейността е да предостави на децата, които имат нужда допълнителна подкрепа, изразяваща се в работа с психолог. Особено внимание ще се обърне на децата от ромски произход и на тези, които говорят на друг майчин език и имат затруднения с общуването.
Ще бъдат наети двама психолози, които чрез индивидуални и групови занимания, съобразени с възрастта ще се ангажират два пъти седмично в подходящо за децата време, съобразено с учебния им график да работят активно с тях.

Заниманията се състоят в:
1. Групова работа за преодоляване на негативните стереотипи, борба с ксенофобията и повишаване на толерантността към различните;
2. Индивидуална работа за психологическа подкрепа с децата, за които преподавателите или родителите, считат, че има нужда за това.

[bookmark: _GoBack]           Състоянието на децата в детските градини с всяка изминала година е все по-тревожно. Наблюдава се повишаване на агресията, депресивни състояния, както и състояния на свръх възбудимост и хиперактивност. Тези промени се дължат на високия стрес в заобикалящата ни среда, но също така и на недостатъчната ангажираност на родителите по отношение на психологическото здраве на своите деца. Тази дейност дава възможност за работа сред деца, които по никакъв друг начин не биха могли да получат адекватна помощ, за да се развият в последствие като пълноценни личности.

Ще се постигнат трайни резултати, свързани с възприемането на другите етноси и подобряване на уменията за общуване. Чрез индивидуални и групови занимания, с психолог, ще се преодолеят стереотипите, насаждани до момента в детското съзнание.

Доказано е, че в детска възраст се формират основните възприятия, умения и навици и осъществяването на подобни мерки в учебните заведения, би било добра отправна точка за провеждане на дълбоки интеграционни политики, имащи ефект върху бъдещите личности.



	 




Проект  „Социално-икономическа и образователна интеграция на уязвими групи на територията на община Радомир“, Договор №BG05M9OP001-2.018-0017-2014BG05M2OP001-C01, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

